CELEX: 62011CN0034
Language: mt
Date: 2011-01-21 00:00:00
Title: Kawża C-34/11: Rikors ippreżentat fil- 21 ta’ Jannar 2011 — Il-Kummissjoni Ewropea vs Ir-Repubblika Portugiża

2.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/15
            
         Rikors ippreżentat fil-21 ta’ Jannar 2011 — Il-Kummissjoni Ewropea vs Ir-Repubblika Portugiża
   (Kawża C-34/11)
   2011/C 103/26
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: P. Guerra e Andrade u A. Alcover San Pedro, aġenti)
   
      Konvenuta: Ir-Repubblika Portugiża
   
      Talbiet
   
   
               —
            
            
               Tiddikjara li, billi ma żguratx li l-konċentrazzjonijiet ta’ PM10 fl-arja fl-ambjent ma jaqbżux il-valuri ta’ limitu imposti mill-Artikolu 13 tad-Direttiva 2008/50/KE (1) tal-Parlament Ewropew u tal-Kunsill, tal-21 ta’ Mejju 2008, dwar il-kwalità tal-arja fl-ambjent u arja iktar nadifa għall-Ewropa, ir-Repubblika Portugiża naqset milli twettaq l-obbligi tagħha taħt l-imsemmi Artikolu 13 tad-Direttiva 2008/50/KE;
            
         
               —
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   Filwaqt li jitqiesu l-oġġezzjonijiet imqajma mill-Kummissjoni fid-deċiżjoni tagħha tas-26 ta’ Novembru 2009 u fid-dawl tar-rapporti pprovduti mill-Portugall, li juru li l-valuri ta’ limitu ta’ PM10 għadhom qed jinqabżu f’diversi żoni u agglomerazzjonijiet u f’ċerti każijiet jindikaw tendenza li jinqabżu l-limiti għal perijodu twil ta’ żmien, il-Kummissjoni tqis li l-Istat Portugiż ma huwiex qiegħed josserva d-dispożizzjonijiet tal-Artikolu 13 tad-Direttiva 2008/50/KE, u dan fir-rigward tal-agglomerazzjonijiet u ż-żoni ta’ Braga, Porto litoral, Área Metropolitana de Lisboa Norte u Área Metropolitana de Lisboa Sul.
   
      (1)  GU L 152, p. 1.